EELNÕU

VÄLISMINISTER

MÄÄRUS

Tallinn aprill 2024. a nr

**Välisministri 28. detsembri 2015. a määruse nr 9 „Tagasipöördumistunnistuse ja tagasipöördumise loa väljaandmise tähtajad ning tagasipöördumistunnistuse ja tagasipöördumise loa taotlemisel esitatavate tõendite ja andmete loetelu“ muutmine**

Määrus kehtestatakse isikut tõendavate dokumentide seaduse § 15 lõike 1 alusel.

Välisministri 28. detsembri 2015. a määruse nr 9 „Tagasipöördumistunnistuse ja tagasipöördumise loa väljaandmise tähtajad ning tagasipöördumistunnistuse ja tagasipöördumise loa taotlemisel esitatavate tõendite ja andmete loetelu“ tehakse järgmised muudatused:

**1)** paragrahvi 2 lõiget 2 täiendatakse pärast sõna „õigsust“ sõnadega „, arvestades käesoleva määruse §-des 3 ja 31 sätestatud erisusi“;

**2)** määrust täiendatakse paragrahviga 31 järgmises sõnastuses:

„**§ 31. Taotluse esitamine elektrooniliselt**

(1) Taotluse võib esitada elektrooniliselt ja seda ei pea allkirjastama, kui taotluse esitamisel kontrollitakse taotleja isikusamasust videosilla vahendusel.

(2) Taotluse elektrooniliselt esitamise käigus toimuva isikusamasuse kontrollimisel videosilla vahendusel kontrollib konsulaarametnik isiku elulisust reaalajas.

(3) Konsulaarametnik võib otsustada, et videosilla vahendusel ei ole võimalik taotleja isikusamasust kontrollida vajaliku riist- ja tarkvara ning internetiühenduse ebapiisava kvaliteedi, isiku isikusamasuse kahtluse või muu mõjuva asjaolu tõttu.“.

Margus Tsahkna

Jonatan Vseviov

Välisminister

Kantsler